projecte-aina/catalan_government_crawling huggingface dataset:
Col·lecció d'infografies sobre les actuacions d'eficiència energètica als edificis i equipaments de la Generalitat de Catalunya i del sector públic: contracte de rendiment energètic amb estalvis garantits, guia per a la contractació de rendiments energètics amb estalvis garantits als edificis, pla d'eficiència energètica als edificis i equipaments de la Generalitat de Catalunya i del sector públic i bones pràctiques energètiques als edificis i equipaments públics.
A continuació es poden trobar les dues primeres infografies de la col·lecció.
La col·lecció d'infografies de certificació d'eficiència energètica d'edificis a Catalunya, neix amb l'objectiu d'oferir de manera visual les dades més rellevants del la certificació d'edifics de Catalunya.
La peridodicitat és semestral i mostra l'evolució dels certificats segons la seva qualificació, dividit per províncies, per consum d'energia primària, per emissions de CO 2 i també per normativa.
Col·lecció d'infografies que neix arran del canvi legislatiu de la contractació d'energia elèctrica aprovat pel Govern Central el passat 2014.
Mostra informació rellevant a tenir en compte pels consumidors com ara les diferents modalitats de contractació, l'optimització de la potència contractada, drets del consumidor davant l'empresa comercialitzadora i consells d'estalvi i bons hàbits energètics en relació a l'electricitat.
Informació bàsica sobre temes rellevants de l'àmbit energètic.
Tríptic que conté la informació pràctica i necessària sobre el manteniment de les instal·lacions solars tèrmiques
Tríptic que conté la informació pràctica i necessària sobre la teva factura elèctrica.
Díptic que conté la informació pràctica i necessària sobre la recàrrega del vehicle elèctric
Fullet explicatiu de la rehabilitació energètica dels edificis.
Fullet explicatiu de l'autoconsum fotovoltaic
Fullet explicatiu del Pla PIRVEC 2016 - 2019 per a la promoció de la infraestructura de recàrrega per al vehicle elèctric a Catalunya.
Fullet explicatiu de la certificació d'eficiència energètica d'edificis.
Fullet explicatiu de l'autoconsum fotovoltaic i l'emmagatzematge d'energia elèctrica.
Fullet explicatiu de la biomassa forestal i agrícola: què és, tipus d'instal·lacions, quines són les seves aplicacions, avantatges, tipus de biomassa i què cal tenir en compte a l'hora de fer-ne la legalització.
Fullet explicatiu de sobre el vehicle elèctric: com és, com funciona, quins avantatges presenta respecte els vehicles convencionals i com es recarrega.
Estudi sobre com s'ensenya l'energia a Catalunya als diferents nivells educatius, detecció de necessitats i buits que existeixen en allò relatiu a la producció i a l'ús de l'energia en l'actual temari curricular.
Amb aquesta guia breu, editada pel Col·legi d'Arquitectes de Catalunya, es vol ajudar al ciutadà a fer més entenedor el Certificat d'eficiència energètica i els aspectes bàsics que se'n deriven, així com conscienciar-lo sobre l'estalvi energètic amb aquelles millores que com a recomanacions s'inclouen en la certificació energètica i que acaben incidint en un augment del confort.
Recomanacions per a l'ús de les instal·lacions domèstiques de biomassa.
Aquest document recull les ponències del Cicle de debats "La transició energètica de Catalunya" celebrat el 2017, així com l'opinió de prop d'una trentena d'experts en energia sobre com afronta Catalunya la transició energètica cap a un nou model energètic net, distribuït i democràtic.
Fer foc té efectes invisibles en l'aire que afecten la nostra salut.
Aquesta publicació ofereix un seguit de recomanacions per a l'ús d'instal·lacions domèstiques de biomassa.
La informació ha estat elaborada en el marc de l'Estratègia per promoure l'aprofitament energètic de la biomassa forestal i agrícola, aprovada per Acord de Govern de la Generalitat de Catalunya el 18 de febrer de 2014.
Document elaborat per l'Asociación de Agencias Españolas de Gestión de la Energía (EnerAgen) amb la col·laboració de l'Institut Català d'Energia, adreçat als ajuntaments que vulguin implantar un sistema seguint amb la ISO 50001, que els permeti millorar la seva gestió energètica.
El Pacte Nacional per a la transició energètica de Catalunya neix de la necessitat de generar un diàleg entre totes les forces polítiques i els representants de la societat civil per consensuar un nou model energètic català renovable, net, descentralitzat, democràtic i sostenible, en línia amb els objectius de la Unió Europea en matèria d'energia.
El document de bases aprovat pel Govern català per ser presentat al Parlament de Catalunya, ha estat fruit d'un procés de concertació on hi ha participat la Taula d'Entitats dels sectors econòmic, social i energètic, la Taula de Partits Polítics i els Departaments de la Generalitat relacionats amb l'àmbit energètic.
Aquests apunts formen part del material dels cursos de conducció eficient per a conductors de vehicles industrials lleugers organitzats per l'Institut Català d'Energia i impartits per TECDRIVE durant el 2014.
Els apunts s'estructuren seguint l'índex de continguts del "Manual de conducció eficient per a conductors de turismes" publicat per l'ICAEN.
La publicació Energia Demo és una col·lecció de fitxes tècniques que analitzen projectes singulars realitzats a Catalunya destacables des del punt de vista de l'estalvi i l'eficiència energètica en els diferents àmbits: industrial, edificis, mobilitat, energies renovables, etc. És una publicació orientada a professionals i empreses que treballen en l'àmbit de l'energia.
L'empresa La Sirena Alimentación Congelada va iniciar fa quatre anys un pla per reduir el consum energètic dels seus establiments comercials de venda al detall amb l'objectiu de millorar l'eficiència dels principals equips consumidors.
L'empresa de fabricació de pneumàtics Pirelli té implantat un contracte de serveis energètics que té com a objectiu millorar l'eficiència dels seus processos productius i reduir la demanda global d'energia.
Aquest tipus de contracte consisteix en un acord mitjançant el qual l'empresa consumidora d'energia es compromet a pagar una quantitat mensual fixa a la de serveis a canvi d'externalitzar la gestió energètica.
Els edificis públics de l'Administració catalana han començat a introduir criteris d'optimització energètica seguint les directrius definides en l'Acord de Govern d'estalvi i eficiència energètica de la Generalitat de Catalunya, aprovat l'abril de 2007.
El Festival de Computació i Blockchain 2018 és una "conferència descentralitzada", un esdeveniment global centrat en un tema comú que es realitza simultàniament en "nodes" independents i autoorganitzats al voltant del món.
Cada node funcionarà com una conferència autònoma amb tracks, contingut i ponents escollits pels organitzadors del node local.
Els nodes es connectaran a través d'iniciatives globals emocionants, incloent-hi el Global Challenge, un hackathon de 24 hores per desenvolupar prototips.
Un dels reptes serà el " Transactive Power Challenge", en el que l' ICAEN farà el plantejament del repte a Barcelona.
El repte consisteix en desenvolupar un disseny conceptual i un prototip ràpid que demostri com les persones / empreses poden utilitzar la tecnologia blockchain per a la distribució i el comerç d'energia en una xarxa transaccional.
El disseny conceptual hauria d'incloure un esbós d'un enfocament realista de desplegament i funcionament estable del sistema energètic, i el prototip ràpid hauria de demostrar com el sistema energètic permet a les persones / empreses facilitar el comerç i la distribució legal d'electricitat entre regions.
El 21 de Novembre de 2017 l'IDAE va publicar el Programa d'ajuts per a l'adquisició de vehicles d'energies alternatives ( Plan Movalt Vehiculos ).
D'aquesta manera el Ministerio de Energía, Turismo y Agensa Digital promou l'adquisició de vehicles d'energies alternatives: elèctrics, de gas liquat del petroli (GLP/Autogas), de gas natural comprimit (GNC) i liquat (GNL), propulsats per pila de combustible i les motocicletes elèctriques.
L'inici serà anunciat per IDAE a tots els concessionaris adherits per mitjà de la web ( ww.idae.es ).
I finalitza el 30 de juny de 2018.
Autònoms, persones físiques, empreses privades, i altres tipus de persones jurídiques tal que el seu número de identificació fiscal (NIF) comenci por las lletres A, B, C, D, E, F, G, J, N, R o W., les entitats locals i les entitats públiques vinculades o dependents d'elles, les Administracions de les Comunitats Autònomes i les entitats públiques vinculades o dependents d'elles, i altres entitats públiques vinculades o dependents de l'Administració General de l'Estat.
Es canalitzen necessàriament a través dels punts de venda de vehicles prèviament adherits al Pla MOVALT Vehicles i per mitjà del sistema telemàtic de gestió que desenvoluparà a aquest efecte.
Un cop validada la documentació de sol·licitud, l'IDAE procedirà al pagament de l'ajuda al punt de venda per la quantia que correspongui amb el descompte aplicat pel punt de venda a la factura.
Els vehicles amb ajut concedible tenen un preu de venta màxim.
Els ajuts per aquest programa estan sotmesos als requisits i límits que estableix el Reglament (UE) núm 651/2014 de la Comissió, de 17 de juny de 2014, pel qual es declaren determinades categories d'ajuts compatibles amb el mercat interior en aplicació dels articles 107 i 108 del Tractat, i en les altres disposicions que siguin aplicables.
Els ajuts es composen d'un import que paga l'IDAE i d'un altre import, regulat per les bases, que aporten els concessionaris adherits en forma de descompte.
Els imports d'ajuda estatal i d'ajuda del concessionari varien en funció: del tipus de propulsió, la categoria del vehicle, el seu tonatge, i la tipologia de beneficiari.
Són compatibles amb qualsevol altra subvenció, ajuda, ingrés o recurs atorgades per la Unió Europea, és a dir, a través de convocatòries de la UE.
L'Institut Català d'Energia, en compliment de les seves funcions, elabora iniciatives de legislació, reglamentaries i normatives dins de les competències de la Generalitat de Catalunya.
En aquesta mateixa línia d'actuació, s'analitza normativa estatal i europea i es defineixen propostes de posicionament de la Generalitat respecte aquestes.
Així mateix, l'ICAEN també emet al·legacions i propostes de millora en el funcionament del sistema energètic espanyol per limitar l'impacte de la nova regulació al conjunt de consumidors catalans (ciutadans i empreses) i sobre les instal·lacions de producció d'energia elèctrica que s'ubiquen a Catalunya.
Com administració pública, les dades i informes que es generen son de propietat col·lectiva i és per aquest motiu que en l'exercici d'augmentar la transparència vers professionals i públic en general, es publiquen els documents d'al·legacions i propostes en l'àmbit energètic que s'han fet arribar a diferents organismes promotors del mateix.
Seguint el que plantegen les directrius de la política energètica europea i l'Agenda 2030 de les Nacions Unides, la Estrategia Nacional contra la Pobreza Energética fa un diagnòstic de la situació actual de la qüestió a Espanya, proposa objectius de reducció a 2025 i defineix els eixos i línies d'actuació necessaris per assolir-los.
L'Estrategia va ser presentada pel Ministerio para la Transición Ecológica el passat mes de març de 2019, i finalment aprovada pel Gobierno de España el mes d'abril.
[Al·legacions presentades el setembre de 2019]
La Comisión Nacional de los Mercados y la Competencia (CNMC) va sotmetre a consulta pública, el juliol de 2019, la Proposta de circular que estableix la Metodologia per al càlcul dels peatges de transport i distribució de l'electricitat, que va finalitzar el passat setembre.
El document planteja un repartiment del cost de les xarxes entre els diferents tipus de consumidors, sota els criteris d'objectivitat, transparència, no discriminació i eficiència.
Una vegada aprovada aquesta normativa, els canvis proposats tindran efecte des de l'any 2020 fins el 2025.
La Direcció General d'Energia, Seguretat Industrial i Seguretat Minera del Departament d'empresa i Coneixement va presentar diverses al·legacions a la proposta.
El PNIEC defineix els objectius de reducció d'emissions de gasos amb efecte d'hivernacle, de penetració d'energies renovables i d'eficiència energètica a nivell de l'Estat, així com les línies d'actuació i el full de ruta per assolir-los.
És un document programàtic que ha de ser presentat a la Comissió Europea per a la seva avaluació.
El PNIEC, l'Estratègia de Transició Justa són els tres pilars per construir un model econòmic més descarbonitzat.
Les al·legacions presentades per l'ICAEN aborden els mercats energètics de futur, la fiscalitat energètica i ambiental, la manca de concreció d'alguns objectius, les perspectives més enllà de 2030, l'electrificació de la demanda, el cofinançament de les actuacions per part de la resta d'Administracions, la pobresa energètica i altres qüestions.
L'Institut Català d'Energia enguany tornat a oferir el Curs IN (IN, d'INdústria) que ja s'havia celebrat anteriorment.
Davant la situació d'emergència climàtica que en gran part és una emergència energètica, es fa totalment necessari actuar en la descarbonització del sector industrial.
És en aquest context on l'ICAEN ha organitzat durant el mes de novembre 4 seminaris dirigits als responsables del vector energia de les plantes industrials per a donar-los a conèixer les eines que són al seu abast per a reduir els costos energètics en els seus processos i en les seves naus industrials en general.
Els seminaris s'han dut a terme a la seu de l'ICAEN tots els dijous al matí del mes de novembre de 2019 per tractar les següents temàtiques:
Apostem per fer del 1r Congrés d'Enginyeria d'Instal·lacions un nou punt de trobada del sector de l'edificació, una plataforma de debat tècnic on els diferents agents que el conformen puguin trobar-se i intercanviar experiència i coneixement.
Volem que empreses i altres entitats relacionades amb el sector hi estiguin representades, abordant temes com l'anàlisi de tendències en els models de construcció actuals, l'edificació sostenible i els edificis d'energia quasi nul·la i totes les implicacions que comporta al disseny d'instal·lacions més eficients i sostenibles, i quin és el paper que hi ha de jugar el consultor d'instal·lacions en aquest nou escenari que ja és una realitat.
Associació de Consultors d'Instal·lacions
Iniciatives com la Fira de Biomassa de Catalunya i el Saló del Biogàs i Tractaments de Purins, ofereixen un punt de trobada entre agents de tot el sector i de tota la cadena de valor, promovent sinèrgies i col·laboració entre empreses d'aquests nous sectors empresarials i generant el creixement que el mercat i el país necessiten per assolir els objectius exposats.
Els objectius d'aquesta nova edició són:
L'entrada a la Fira és gratuïta i s'adreça a totes les empreses vinculades al sector de la biomassa i del biogàs, a consumidors finals (tècnics de l'administració, granges i sector ramader, industrials, institucions, investigadors, arquitectes, aparelladors, administradors de finques, etc.) i, finalment, també a la ciutadania en general, per tal de promoure la biomassa com a font energètica domèstica i el biogàs com a alternativa d'energia a les instal·lacions ramaderes.
A més de l'espai expositiu, la Fira comptarà amb diferents activitats paral·leles com trobades professionals, conferències i tallers per a tots els públics.
Algunes d'aquestes activitats tindran un cost però serà molt econòmic.
Entrada gratuïta, prèvia acreditació
Ajuntament de Vic, Centre de la Propietat Forestal, Institut Català d'Energia (ICAEN), Direcció General de Medi Natural de la Generalitat de Catalunya, Consell Comarcal d'Osona, Centre de Ciència i Tecnologia Forestal de Catalunya (CTFC), Clúster de Biomassa, Diputació de Barcelona i Diputació de Girona
Campanya de climatització per a conscienciar sobre l'ús eficient dels aparells d'aire condicionat que proposa una sèrie de mesures i consells que poden ajudar a estalviar energia i diners.
L'11 de setembre del 2009 el Ministerio de Industria, Comercio y Turismo va publicar un Reial Decret per tal de regular la limitació de les temperatures que s'han de mantenir a l'interior dels establiments d'edificis i locals climatitzats destinats a usos administratius, comercials, culturals, d'oci i en estacions de transport, a 26oC a l'estiu per tal d'evitar un consum energètic excessiu i innecessari.
Cada any durant els mesos d'estiu, l'Institut Català d'Energia realitza la campanya de climatització per a conscienciar sobre l'ús eficient dels aparells d'aire condicionat i proposa una sèrie de mesures i consells que poden ajudar a estalviar energia i diners:
El més important, però és que el termostat es posi a una temperatura adequada que generi benestar i no malgasti energia, tot evitant regular-los a temperatures excessivament baixes durant els mesos d'estiu.
Així, per exemple, un aire condicionat domèstic que estava programat a 21oC, si es regula a 26oC, redueix el seu consum de 1.000 kWh a 700 kWh en tres mesos, aproximadament.
Traslladat a la factura elèctrica, suposaria al voltant de 60 euros.
L'ICAEN també posa a disposició el joc en línia " Posa'l a 26oC! ", una activitat lúdica pensada pels més petits.
L'objectiu és ajudar a l'Anna a regular correctament el termostat de l'oficina a una temperatura adient, sense que l'enxampi el seu company de feina, que és molt calorós i vol l'aire condicionat a 21oC.
Sovint, a les nostres llars ens sembla que la despesa energètica és exagerada o que el confort tèrmic no és l'adequat.
Aquesta sensació de què alguna cosa no és correcte es pot clarificar d'una manera molt senzilla: demanant el certificat d'eficiència energètica de casa nostra i l'informe de despesa energètica que l'acompanya.
Aquest document ens dona informació de quina és la nostra despesa, donant-nos una qualificació que va des de la lletra A a la lletra G, on la A és la que gasta menys energia i la G la que en gasta més.
L'Informe de la despesa energètica de l'edifici que acompanya el certificat oficial, ofereix de manera gràfica i visual la informació més útil de l'habitatge.
Per exemple, una comparativa amb la mitjana de la resta d'edificis similars al propi i en la mateixa zona climàtica.
També es poden trobar altres dades com el percentatge d'estalvi d'energia i econòmic que podria significar aplicar millores energètiques o el cost aproximat de la factura d'energia anual d'aquest edifici.
El certificat és obligatori si es vol llogar o comprar un pis, per tant, tenim tot el dret a demanar-lo i a aprofitar la informació que ofereix, tant per aplicar les mesures proposades o fer una rehabilitació energètica si l'habitatge és nostre, com per tenir-ho en compte com a criteri a l'hora d'escollir-lo.
El dia 5 de març se celebra el Dia Mundial de l'Eficiència Energètica, una bona ocasió per conscienciar i sensibilitzar a la ciutadania i les empreses consumidores d'energia del seu paper clau per aconseguir un model energètic net, distribuït i democràtic.
Davant l'emergència climàtica declarada a Catalunya, cal posicionar-nos clarament a favor d'una transició energètica cap a un model energètic 100% renovable a l'horitzó 2050.
Per assolir aquest objectiu, la participació i coresponsabilitat de la societat és imprescindible.
L'emissió de gasos d'efecte hivernacle (GEH) prové de tots els sectors, però cal actuar sobre aquells que son responsables en major proporció.
Cadascú de nosaltres podem decidir petites accions per disminuir aquestes emissions, començant per gestionar el nostre consum d'energia: contractant electricitat d'origen 100% renovable, produint i consumint la seva pròpia energia a través d'instal·lacions d'autoconsum fotovoltaic, utilitzant vehicles elèctrics per als seus desplaçaments, introduint millores d'eficiència energètica en el seu habitatge per reduir la despesa energètica...
Tot suma a l'hora d'apostar per un nou model energètic que ens permeti avançar en la transició energètica cap a un model energètic sostenible climàticament.
Descobreix les 5 coses que has de saber sobre eficiència energètica que ajuden a lluitar contra el canvi climàtic.
Compartiu consells i experiències d'estalvi i eficiència energètica a les xarxes socials amb:.
Amb l'objectiu d'avançar cap a un model energètic més eficient i ajudar al nostre teixit industrial a ser més competitius, l'ICAEN amb la col·laboració dels principals fabricants i distribuïdors d'equips industrials auxiliars, ha obert una nova via d'actuació per impulsar la renovació dels equips industrials auxiliars.
La campanya del Pla Renova't Indústria, pretén oferir durant tot el 2019 l'oportunitat de renovar alguns equips industrials auxiliars amb descomptes i avantatges en l'adquisició.
Els nous equips són els de major qualitat i eficiència energètica que ofereix el mercat actualment, tal i com es garanteix en les característiques del conveni d'adhesió.
Per aquest 2019 els equips que formaran part del Pla Renova't Indústria són els següents:
Si la vostra empresa té activitat industrial i està interessada a renovar equipament d'aquesta tipologia cal que demaneu oferta als proveïdors del llistat d'empreses adherides a la campanya.
Cada un d'ells ha establert amb l'ICAEN els descomptes i altres avantatges que ofereix durant el 2019, per això l'ICAEN vetllarà per a què aquestes condicions es preservin.
Consulta les webs de les empreses adherides i posa't en contacte amb les dades del llistat descarregable per conèixer les diferents ofertes comercials